
                 __.06.2012.a nr ____- k
Riigihanke "Narva Pimeaia Kaldapealse aia ja tänavaäärse allee rekonstrueerimine (Narva ja Ivangorodi kaldapealsete ajaloolise kaitseala integreeritud arendamine II etapp)" (133684) avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 18.04.2012.a. korraldusega nr 311-k kinnitati ehitustööde riigihanke "Narva Pimeaia Kaldapealse aia ja tänavaäärse allee rekonstrueerimine (Narva ja Ivangorodi kaldapealsete ajaloolise kaitseala integreeritud arendamine II etapp)" hankedokumendid ning tehti Narva Linna-valitsuse Linnavara- ja Majandusametile ülesandeks viia läbi avatud hankemenetlus. 30.04.2012.a. avaldati riigihangete registris hanketeade viitenumbriga 133684. 
Tähtaegselt laekus ainult üks pakkumus – Sinear OÜ (reg 11496671) ja Kolmeti OÜ (reg 10472504)  ühispakkumus. Narva Linnavalitsuse hankekomisjon avas pakkumuse, kvalifitseeris ühispakkujad ning tunnistas ühispakkujate pakkumuse vastavaks ja edukaks.
Lähtudes eeltoodust ning juhindudes Narva Linnavalitsuse 08. märtsi 2006. a määruse nr 298 "Riigi-hangete läbiviimise reglement" § 16 p-st 1 esitas riigihanke eest vastutav isik hankemenetluse tulemused Narva Linnavalitsusele võitja kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 "Riigihangete läbiviimise reglement" (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada ehitustööde avatud hankemenetluse "Narva Pimeaia Kaldapealse aia ja tänavaäärse allee rekonstrueerimine (Narva ja Ivangorodi kaldapealsete ajaloolise kaitseala integreeritud arendamine II etapp)" (viitenumber: 133684) tulemused, vastavalt juurdelisatud hankekomisjoni protokollidele, ning tunnistada võitjaks ühispakkujad Sinear OÜ (reg 11496671) ja Kolmeti OÜ (reg 10472504)  pakkumuse lõpliku maksumusega 450 429,94 eurot (sisaldab käibemaksu).
4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

